SET พลิกปิดบวก 21 จุด รับแรงซื้อกลุ่มพลังงาน พ่วงตลาดยุโรปสดใส-“ดาวน์ฟิวเจอส์” พุ่ง160จุด
SET พลิกปิดบวก 21 จุด รับแรงซื้อกลุ่มพลังงาน พ่วงตลาดยุโรปสดใส-"ดาวน์ฟิวเจอส์" พุ่ง160จุด โดยดัชนีปิดตลาดวันนี้ ที่ระดับ 1,644.33 จุด ลบ 20.96 จุด หรือ 1.29% มูลค่าการซื้อขาย 7.61 หมื่นล้านบาท
25 ต.ค. 2561

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,644.33 จุด ลบ 20.96 จุด หรือ 1.29% มูลค่าการซื้อขาย 7.61 หมื่นล้านบาท ขณะที่ดัชนีดาวโจนส์ล่วงหน้า (Dow Jones Futures) ณ เวลา 17.43 น. (ตามเวลาประเทศไทย) บวก 160 จุด หรือ 0.65% สู่ระดับ 24,776.00 จุด
10 หุ้นดันดัชนีวันนี้

ด้านนายสุเชษฐ์ สุขแท้ ผู้ช่วยกรรมการผู้จัดการ บล.ไทยพาณิชย์ เปิดเผยกับ “ข่าวหุ้นธุรกิจออนไลน์” ว่าภาวะตลาดฯช่วงบ่ายเกิดสัญญาณทาง technical rebound ตามตลาดต่างประเทศ จากการที่ตลาดหุ้นยุโรปอยู่ในแดนบวก อีกทั้งตลาดหุ้นในภูมิภาคเอเชียรีบาวด์ลดช่วงลบ รวมถึงดัชนีดาวโจนส์ล่วงหน้าที่มีการปรับตัวเพิ่มขึ้นไปถึง 200 กว่าจุดในระหว่างวัน เป็นปัจจัยหนุนให้ตลาดฯบ้านเราปรับตัวเพิ่มขึ้นตามไปด้วย
อนึ่ง ดัชนี Euro Stoxx 50 ณ เวลา 17.30 น. (ตามเวลาประเทศไทย) อยู่ที่ระดับ 3,150.65 จุด เพิ่มขึ้น 20.00 จุด หรือ 0.64%
ดัชนี DAX ตลาดหุ้นเยอรมัน ณ เวลา 17.30 น. (ตามเวลาประเทศไทย) อยู่ที่ระดับ 11,219.76 จุด เพิ่มขึ้น 28.13 จุด หรือ 0.25%
ดัชนี CAC-40 ตลาดหุ้นฝรั่งเศส ณ เวลา 17.30 น. (ตามเวลาประเทศไทย) 5,011.28 จุด เพิ่มขึ้น 58.19 จุด หรือ 1.17%
ดัชนี FTSE 100 ตลาดหุ้นลอนดอน ณ เวลา 17.30 น. (ตามเวลาประเทศไทย) อยู่ที่ระดับ 6,954.25 ลดลง 8.73 จุด หรือ 0.13%
 
ขณะที่ นายวิจิตร อารยะพิศิษฐ ผู้อำนวยการฝ่ายวิจัย บล.เมย์แบงก์ กิมเอ็ง (ประเทศไทย) เปิดเผยกับ “ข่าวหุ้นธุรกิจออนไลน์” ว่าภาวะตลาดฯในช่วงบ่ายวันนี้เกิดสัญญาณทาง technical rebound หลังปรับตัวลดลงเข้าเขตโอเวอร์โซลด์ ภายหลังจากการปรับฐานมา 5 วัน จากระดับ 1,700 จุด สู่ระดับ 1,600 จุด อีกทั้งตลาดฯมีการตอบรับปัจจัยลบไปมากแล้ว รวมถึงแรงซืื้อกลับในหุ้นกลุ่มพลังงานเป็นตัวดึงตลาดฯขึ้นมา ส่งผลให้ตลาดฯบ้านเรามีแรงดีดกลับเยอะ
สำหรับแนวโน้มภาวะตลาดในวันพรุ่งนี้ (26 ต.ค.61) คาดว่าดัชนีดาวโจนส์นิวยอร์กมีโอกาสรีบาวด์กลับ หากสามารถยืนเหนือระดับ 25,000 จุดขึ้นมาได้ เนื่องจากหลุดเส้นค่าเฉลี่ย 200 วันมาแล้ว พร้อมให้แนวรับที่ 1,630 จุด แนวต้านที่ 1,660 จุด และถัดไปที่ระดับ 1,680 จุด
 
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
PTT มูลค่าการซื้อขาย 5,373.53 ล้านบาท ปิดที่ 49.50 บาท เพิ่มขึ้น 1 บาท
CPALL มูลค่าการซื้อขาย 4,420.97 ล้านบาท ปิดที่ 63.50 บาท เพิ่มขึ้น 0.50 บาท
PTTEP มูลค่าการซื้อขาย 3,985.49 ล้านบาท ปิดที่ 137.50 บาท เพิ่มขึ้น 3.50 บาท
IVL มูลค่าการซื้อขาย 3,346.94 ล้านบาท ปิดที่ 52.75 เพิ่มขึ้น 0.75 บาท
PTTGC มูลค่าการซื้อขาย 2,719.84 ล้านบาท ปิดที่ 76.00 บาท เพิ่มขึ้น 1.75 บาท
 
ตลาดหุ้นเอเชีย
